НАРЕДБА №5
ЗА ЗАПИСВАНЕ, ПРЕМЕСТВАНЕ И ОТПИСВАНЕ НА ДЕЦА В
ОБЩИНСКИТЕ ДЕТСКИ ГРАДИНИ В ОБЩИНА БРЕЗОВО, ОБЛАСТ
ПЛОВДИВ
Приета с р-е №120, п-л №13 от 13.09.2016 г., изм. и доп. с р-е №229, п-л №23 от 25.05.2017 г.
ОБЩИ РАЗПОРЕДБИ
Чл.1 С тази наредба се определят правилата за записване, преместване и
отписване в общинските детски градини съгл. чл.59, ал.1 от Закона за
предучилищното и училищното образование (ЗПУО)
Чл.2 Предучилищното образование се осъществява от детските градини, а
задължителното предучилищно образование - и от училищата, които могат да
осигурят условия за това, при условията и по реда на Наредба № 5 от
03.06.2016г. и на държавния образователен стандарт за физическата среда и
информационното и библиотечното осигуряване на детските градини и
училищата
Чл.3 Разпоредбите на тази наредба се прилагат съответно от училищата, които
осъществяват задължително предучилищно образование
Чл.4 Предучилищното образование се осъществява при осигурена среда за
учене чрез игра, съобразена с възрастовите особености и гарантираща
цялостното развитие на детето, както и възможности за опазване на
физическото и психическото му здраве.
Чл.5 Предучилищното образование осигурява възпитание, социализиране,
обучение и отглеждане на децата до постъпването им в I клас.
Чл.6 (1)Учебната година в предучилищното образование започва на 15
септември и е с продължителност 12 месеца. В случай че 15 септември е
почивен ден, тя започва на първия следващ работен ден.
(2)Учебната година включва учебно и неучебно време.
1. Учебното време през учебната година е в периода от 15
септември до 31 май на следващата календарна година.
2. Неучебното време без основни форми на педагогическо взаимодействие е
в периода от 1 юни до 14 септември.
Чл.7 Предучилищното образование се организира във възрастови
групи, както следва:
- първа възрастова група – 3 и 4-годишни, а в случаите на чл. 4, ал. 2 от
Наредба № 5/03.06.2016 г. - 2 - 4 години;
- втора възрастова група – 4 и 5-годишни;
- трета подготвителна възрастова група – 5 и 6-годишни;
- четвърта подготвителна възрастова група- 6 и 7-годишни.
Чл.8 Продължителността на предучилищното образование във всяка
възрастова група е по една учебна година.
Чл.9 Задължителното предучилищно образование се осъществява в трета и
четвърта подготвителна възрастова група.
Чл.10 Предучилищното образование е задължително от учебната година, която
е с начало в годината на навършване на 5-годишна възраст на детето, като
родителите избират вида на организацията на предучилищното образование –
целодневна, полудневна, почасова и самостоятелна.

Чл.11 Децата може да постъпят за предучилищно образование не по-рано от
учебната година, която започва в годината на навършване на тригодишна
възраст.
Чл.12 За предучилищно образование по преценка на родителя и при липса на
яслена група в съответното населено място, както и при наличие на свободни
места в детската градини може да постъпят и деца, навършили две години към
началото на учебната година на постъпването.
Чл.13 Децата от възрастовите групи в зависимост от броя им се разпределят в
групи в съответствие с Наредба № 7/29.12.2000 г.
Чл.14 При недостатъчен брой за сформиране на отделна група от деца в
съответната възрастова група може да се сформира разновъзрастова група.
Чл.15 Броят на групите по в рамките на отделните възрастови групи, както и
броят на децата в тях се определят при условията на чл. 60 от Закона за
предучилищното и училищното образование.
Чл.16 Децата от подготвителните групи, записани в целодневна, полудневна и
почасова организация, могат да отсъстват само по здравословни или по други
уважителни причини, удостоверени с документ от компетентен орган, както и по
семейни причини.
Чл.17 Отсъствията на децата по семейни причини през учебно време е
допустимо за не повече от 10 дни за съответната учебна година с писмено
уведомяване от родителите в срок, определен с Правилника за дейността на
детската градина или училището. Извън тези случаи отсъствие на децата от
подготвителните групи е допустимо и за времето на ваканциите, определени в
училищното образование за съответната година със заповед на министъра на
образованието и науката.
РАЗДЕЛ I. Организация на приема в общинските детски градини.
Чл.18 (1) Кандидатстване
1. На видно място в детската градина се публикуват сроковете за организиране
и провеждане на приема и началото на работа на първа група.
2. Отговорност на родителите /настойниците/ е да следят информацията за
прием на децата и да спазват сроковете за кандидатстване.
3. Кандидатите подават заявление по образец, утвърден от Педагогическия
съвет на съответната ДГ. Кандидатстването се осъществява от родителя
/настойника/ на детето, който носи отговорност за коректността на подадената
информация. Към заявлението се прилагат:
- копие от акта за раждане;
- документ за здравния статус на детето, доказващ наличието на специални
образователни потребности, ако има такива;
4. Приемът на документите се извършва от директора на детското заведение
или от упълномощено със заповед от него лице, което сверява данните. Издава
се пореден входящ номер на заявлението.
5. При постъпване на детето се предоставят и необходимите медицински
документи по чл.19, ал.2, т.8 от РАЗДЕЛ ІІ на настоящата наредба
6. Неподадените в срок заявления могат да се представят в детската градина и
след тази дата, като приемът се осъществява в зависимост от свободните
места.
(2) Критерии и принципи за прием на деца

1. Основни принципи за прием на деца в детската градина:
- навършени 3 години в годината на приема;
- навършени 2 години при наличие на свободни места в първа група;
- равнопоставеност, независимост от пол, етническа и религиозна
принадлежност;
2. Критерии, които дават предимство при прием на деца:
- деца, чиито брат (сестра) посещава същата детската градина;
- кръгли сираци и деца с един родител;
- трето и следващо дете на многодетни родители и деца-близнаци;
- деца от приемни семейства, по чл. 26 от Закона за закрила на детето; - деца с
трайни увреждания над 50 % и/или деца с тежки хронични заболявания,
посочени в Приложение № 5 към чл.21,т.7 от Наредба № 19 за експертиза за
инвалидност на децата до 16- годишна възраст
- деца на двама работещи родители;
- деца, на които поне един от родителите е с инвалидност от 71 до
100% /доказано с решение на ТЕЛК/;
3. Децата на родители, които не са представили документи по ал.2, т.2 се
приемат в детското заведение по реда на входящия номер, при наличие на
свободни места.
4.Всяка ДГ, по решение на Педагогическия съвет, може да приеме
допълнителни критерии за прием на деца, като се обоснове за тях и следи да
не се нарушава принципът на равните права и да не се създават условия за
дискриминация на децата.
5. Когато родителят заяви предимство, но не представи необходимите
документи за доказването му, кандидатурата му се разглежда по общия ред.
РАЗДЕЛ ІІ. Записване на деца в целодневна, полудневна и почасова
форма на организация
Чл.19(1) Форми на организация на предучилищното образование в
детските градини
1. Предучилищното образование се осъществява при целодневна, полудневна,
почасова или самостоятелна организация.
2. Целодневната и полудневната организация се осъществява в отделни групи
в съответствие с чл. 9, ал. 1 от Наредба №5/03.06.2016 г.
3. Почасовата организация се осъществява за отделно дете в групите за
целодневна или полудневна организация, а самостоятелната - за отделно
дете извън групите по чл. 9, ал. 1.
4. Целодневната организация осигурява възпитание, социализация, обучение и
отглеждане на децата в рамките на 12 астрономически часа на ден през
учебната година.
5. Началният час на сутрешния прием и крайният час за изпращане на децата
за деня се определят с Правилника за дейността на детската градина
или училището.
6. Полудневната организация осигурява възпитание, социализация, обучение и
отглеждане на децата в рамките на 6 последователни астрономически часа на
ден преди обяд през учебната година.
7. Началният час на сутрешния прием и крайният час на изпращането на
децата за деня се определят с Правилника за дейността на детската градина
или училището. Почасовата организация осигурява възпитание, социализация, обучение и
отглеждане в рамките на 3 последователни астрономически часа на ден.
9. Началният час на сутрешния прием и крайният час на изпращането на
децата за деня се определят с Правилника за дейността на детската градина
или училището.
10. Почасовата организация се осъществява само през учебното време.
11. Почасовата организация се осъществява заедно с децата в група за
целодневна или за полудневна организация, като в една група може да се
включват не повече от 2 деца на почасова организация над максималния брой
деца, определен в съответствие с разпоредбите на чл. 60, ал. 1 и 2 от Закона
за предучилищното и училищното образование.
12. Почасовата организация не се отнася до дейностите, които се организират
като допълнителна услуга по отглеждане на децата по чл. 68 от Закона за
предучилищното и училищното образование.
13. Самостоятелната организация включва възпитание, социализация,
обучение и отглеждане на детето, организирано от родителя, и проследяване
постиженията на детето от детската градина или училището в началото и в
края на учебното време.
(2) Процедури по записване, преместване и напускане на деца в ДГ
1. Приетите в първа група деца, постъпват в детската градина през месец
септември. При съществуваща възможност деца се приемат и преди посочения
срок.
2. Директорите на детските градини до 15.09. представят на хартиен носител в
отдел “Образование” списък на приетите деца в първа група.
3. Децата в останалите възрастови групи се приемат целогодишно при наличие
на свободни места.
4. (изм. с р-е №229, п-л №23/2017 г.) Децата могат да бъдат премествани от
една в друга детска градина след подаване на писмено заявление от
родителите /настойниците/ до директора на ДГ през цялата година.
5. Преместването на деца от подготвителна група се извършва с Удостоверение
за преместване. За извършеното преместване писмено се информира отдел
“Образование”. Промяната в списъчния състав на децата се утвърждава като
промяна в Списък образец № 2.
6. Напускането на дете от подготвителна група и постъпването му в І клас се
удостоверява с Удостоверение за завършена подготвителна група.
7. (отм. с р-е №229, п-л№23/2017г.)
8. При постъпване на детето в ДГ, родителят /настойникът/ представя
медицинските документи, съгласно чл. 4, ал.2 от Наредба № 3/05.02.2007 г. за
здравните изисквания към детските градини и други допълнителни документи,
определени от директора на детското заведение:
- здравно-профилактична карта на детето, попълнена от личния лекар;
- еднократен отрицателен резултат от изследване за патогенни чревни
бактерии и чревни паразити, извършено не по-рано от 15 дни преди постъпване
на детето в детската градина;

- изследвания на кръв и урина, извършени в едноседмичен срок преди
постъпване на детето в детската градина;
- данни от личния лекар, че на детето са извършени задължителните
имунизации за възрастта. Деца, на които не са извършени задължителните
имунизации за възрастта, могат да се приемат в детска градина, когато са
налице трайни противопоказания за имунизирането им и са освободени по
реда на Наредба № 15 от 2005 г. за имунизациите в Република България,
срещу документ за това обстоятелство.
- медицинска бележка от личния лекар за липсата на контакт със заразно
болен, издадена не по-рано от 3 дни преди постъпване на детето в детската
градина
РАЗДЕЛ ІІІ. Записване на деца в самостоятелна форма на обучение
Чл.20 (1) Самостоятелната организация се провежда по заявено желание на
родителя за съответната учебна година и след одобрение от експертната
комисия в регионалното управление по образование по чл. 67, ал. 2 от Закона
за предучилищното и училищното образование (ЗПУО)
Към заявлението по ал. 2 от ЗПУО се прилагат:
1. копие от акта за раждане на детето;
2. копие от лична карта на родителите;
3. декларация за наличие на среда за учене чрез игра, съобразена с
възрастовите особености и гарантираща цялостното развитие на детето,
както и за опазване на физическото и психическото му здраве и
благополучие;
4. програма за развитие на детето, която задължително съдържа:
а) избрани методики и подходи, съобразени с възрастта, индивидуалните
потребности и интересите на детето и гарантиращи постигането на целите по
чл. 5 от Закона за предучилищното и училищното образование;
б) примерно разпределение на теми за постигане на компетентностите по чл.
28, ал. 2 от Наредба №5/03.06.2016 г.за съответната възрастова група;
в) списък на избраните познавателни книжки и учебни помагала.
(2) Експертната комисия в едномесечен срок от подаване на заявлението и
анализ на документите одобрява или отказва да одобри включването на детето
в самостоятелна организация.
(3) Експертната комисия отказва да одобри включването в самостоятелна
организация, когато:
1. не представи някой от документите по ал.1;
2. не е осигурена среда за учене чрез игра, съобразена с възрастовите
особености и гарантираща цялостното развитие на детето, както и за опазване
на физическото и психическото му здраве и благополучие;
3. представената програма не гарантира постигането на някоя от целите по чл.
5 от Закона за предучилищното и училищното образование;
4. избраните методики и подходи не са съобразени с възрастта,
индивидуалните потребности и интересите на детето.
(4) За установяване на верността на декларираните обстоятелства по ал.1. т.2
експертната комисия може да извършва проверки на място.
(5) Експертната комисия по чл.67, ал.2 от ЗПУО може да провежда събеседване
с детето и с родителите преди вземането на решението по ал.1 т.3
(6) Постиженията на детето в съответствие с чл. 28, ал. 2 от ЗПУО,
възпитавано, социализирано, обучавано и отглеждано при самостоятелнаорганизация, се определят от учители в детската градина или училището в
началото и в края на учебното време по чл.12, ал.1 от Наредба № 5/03.06.2016г
(7) За провеждане на дейността по ал.6 родителите осигуряват присъствието
на детето в определен от детската градина или училището ден и час.
(8) Дете, включено в самостоятелна организация, което в края на учебното
време по чл.12, ал.1 от Наредба № 5/03.06.2016 г. не постига компетентностите
по чл. 28, ал. 2 от Наредба № 5/03.06.2016 г., от следващата учебна година се
включва в целодневна, полудневна или почасова организация на
предучилищно образование по избор на родителите.
РАЗДЕЛ ІV. Записване и участие на децата в допълнителни дейности
Чл.21 (1) При заявено желание на родителите и срещу заплащане детската
градина или училището може да осигури условия на територията си за
организиране на педагогически дейности, които не са дейност на детската
градина или училището.
(2) Дейностите могат да се извършват извън времето за провеждане на
основните форми на педагогическо взаимодействие и се организират при
спазване на действащото законодателство.
(3) Дейностите се организират за децата, които посещават детската градина
или училището
(4) Видът на организацията на допълнителните дейности за всяка група в
детската градина или за отделно дете в случаите на почасова и самостоятелна
организация се определя от директора на детската градина в съответствие с
желанието на родителите след съгласуване с финансиращия орган.
Раздел V. Контрол
Чл.22 (1)Контрол по спазване на реда за приемане, преместване и отписване
на деца в общинските детски градини се осъществява от финансиращия орган
(2)Създаденият Обществен съвет към ДГ осъществява граждански контрол на
дейностите по изпълнение на настоящата наредба
ПРЕХОДНИ И ЗАКЛЮЧИТЕЛНИ РАЗПОРЕДБИ
§1 Настоящата Наредба за приемане, записване и отписване на деца в
детските градини са разработени на основание чл. 17, ал. 1, т. 3 от Закона за
местното самоуправление и местната администрация, във връзка с чл. 59, ал. 1
от Закона за предучилищното и училищното образование, Наредба № 5 от
03.06.2016 г. за предучилищното образование, Наредба № 3/05.02.2007 г. за
здравните изисквания към детските градини, Наредба № 7/29.12.2000г. на МОН
за определяне броя на паралелките и групите и броя на децата в групите.
§2 Условията и реда за приемане на деца се публикуват в сайта на
Община Брезово и на видно място в детското заведение, с цел запознаване на
всички заинтересовани лица и осигуряване публичност на дейността на
детската градина.
§3 Наредбата е приета на заседание на Общински съвет – Брезово с
решение № 120, п-л № 13/13.09.2016г. и влиза в сила с приемането й.
§4 (нов с р-е №229, п-л №23/2017г.) Родителите на децата, записани в
детските градини, заплащат месечна такса до 10-то число на следващия месец,
съгласно Наредба №2 за определяне и администриране на местните такси и цени
на услуги на територията на община Брезово, област Пловдив.

§5 (нов с р-е №229, п-л №23/2017г.) Наредбата за изменение и допълнение на
Наредбата за записване, преместване и отписване на деца в общинските детски
градини в община Брезово, област Пловдив е приета с решение № 229, п-л 23 от
25.05.2017 г. и влиза в сила от датата на приемането и от Общинския съвет.
Председател на общинския съвет: ……………………………
(инж.Стоян Минчев)
